গৌতম ঘোষ: কিছুদিন আগে দিল্লি থেকে এ ব্যাপারে একটা ফোন পেয়ে আমি প্রাথমিকভাবে সায় দিয়েছিলাম।কিন্তু কোনও ফার্ম প্রোপোজাল এখনও কিছু আসেনি। তবে প্রোজেক্টটা যে ভীষণ ইন্টারেস্টিং তাতে কোনও সন্দেহ নেই। বাংলাদেশ আমার কাছে অত্যন্ত প্রিয় একটা বিষয়, সেই পদ্মানদীর মাঝি’র সময় থেকে আমি বাংলাদেশ নিয়ে ছবি বানাচ্ছি। একাত্তরে যখন মুক্তিযুদ্ধ হয়, তখন আমি মাত্র একুশ কি বাইশ বছরের তরুণ, যুদ্ধের উত্তেজনায় ফুটছিলাম টগবগ করে! আজ আমি সত্যিই গর্বিত ও আনন্দিত যে সেই বঙ্গবন্ধুর ওপর ছবি বানানোর জন্যও আমার কথা অন্তত ভাবা হচ্ছে। তবে চূড়ান্ত সম্মতি দেওয়ার আগে আমাকেও দেখতে হবে প্রস্তাবটা ঠিক কী আসে, তা নিয়ে আমাকে ভাবতেও হবে।